צומח

צומח (שם מדעי: Plantae או Viridiplantae) היא ממלכה שכוללת בתוכה יצורים המבצעים פוטוסינתזה ומכילים את הפיגמנטים כלורופיל a וכלורופיל b. חומר התשמורת העיקרי אצלם הוא עמילן. ממלכת הצומח ממוינת לשתי קבוצות עיקריות:
 מערכת הירוקיות.
 קבוצה הכוללת בתוכה את תת-ממלכת צמחי עובר, סדרת הנאווניתאים ועוד שככל הנראה התפתחה מן הירוקיות.

מקובל להניח שצמחים התפתחו מאצות ירוקיות בגלל המשותף ביניהם: הפיגמנטים הפוטוסינתטיים הם כלורופיל a וכלורופיל b, חומר התשמורת העיקרי הוא עמילן, דופן התא מכיל תאית.

שיטות הרבייה של הצמחים רבות ומגוונות, החל מהתחלקות תאים, כמו בחלק מהאצות הירוקיות, וכלה בהאבקה והתפתחות זרעים כמו בבעלי הפרחים.

רוב הצמחים הם אוטוטרופים שמייצרים את המזון שלהם עצמאית על ידי הפוטוסינתזה. בהתאם לכך, אחד הגורמים העיקריים שמשפיעים על גדילת הצמח והתפתחותו הוא האור.
חלק מהצמחים הם טפילים, ומנצלים לקיומם חומר אורגני מצמחים חיים אחרים. לעומתם, צמחים טורפים מנצלים חומר אורגני מבעלי החיים.
המדע העוסק בחקר הצומח נקרא בוטניקה.

בראשית המאה ה-21 מספר מחקרים הראו שצמחים שונים פיתחו יכולות שונות לחוש את הסביבה ואף להגיב למתרחש בה, למשל, להגיב בהפרשת חומרים למשמע זמזום דבורה.

המיון המדעי של ממלכת הצומח 

להלן המיון השלם, המלא והמעודכן לשנת 2004:
 מערכת הירוקיות (Chlorophyta) – אצות ירוקות
 מחלקת אצות ירוקניות
 מחלקת Pedinophyceae
 מחלקת Picocystophyceae
 מחלקת Prasinophyceae
 מחלקת Trebouxiophyceae
 מחלקת Ulvophyceae
 תת-ממלכת סטרפטופיטיים (Streptophyta)
 קבוצת נאוניתיות
 סדרת נאווניתאים (Charales)
 סדרת Coleochaetales
 מחלקת Chlorokybophyceae
 מחלקת Klebsormidiophyceae
 מחלקת Mesostigmatophyceae
 מחלקת Zygnemophyceae
 על-מערכת צמחי עובר (Embryophyta)
הערה
 בשיטה המודרנית של המיון המדעי, לא תמיד דרגת מיון מסוימת נכללת בדרגת המיון שמעליה. כלומר, סדרה של צמחים יכולה להיות כלולה במערכה ולא תהיה שייכת לאף מחלקה.
 קבוצה היא דרגת מיון בדיוק כמו מערכה, מחלקה, סדרה ומשפחה, אך ללא שם מאפיין.

גלריה

קישורים חיצוניים 

 
 ד"ר מאיר ברק,כיצד ומתי התפתחו צמחים על גבי היבשה?, מכון דוידסון לחינוך מדעי.
 אשכול 
 
 
 
 
 מילון למונחי צמחים (1930), באתר האקדמיה ללשון העברית

הערות שוליים

צמחים שתוארו ב-1866
טקסונים שתוארו בידי ארנסט הקל
ממלכה (טקסונומיה)